Eskom soek raadgewers - finansiële inspuiting implementering - Solidariteit WêreldSolidariteit Wêreld
Tuis › Soldeer › Eskom soek raadgewers – finansiële inspuiting implementering
Volgens Engineering News het Eskom Beherend, die staatsbeheerde Suid-Afrikaanse kragvoorsiener wat skuld van ongeveer $30 miljard het, die dienste van raadgewers aangevra om hom van raad te bedien oor die aanwending van 'n reddingsboei wat hy van die staat ontvang het, sewe maande nadat pres. Cyril Ramaphosa gesê het dat dié maatskappy geherorganiseer gaan word.
Volgens 'n dokument wat Bloomberg onder oë gehad het, het Eskom op 23 Augustus 'n tenderuitnodiging uitgereik vir "finansiële dienste vir die implementering van die regering se ondersteuningspakket." Die tender, wat op 3 September gesluit het, vereis dat die span bewys lewer van sy welslae in die verlede om "holistiese oplossings te bied om die lewensvatbaarheid van maatskappye wat in finansiële nood vir transaksiewaardes van meer as $1 miljard verkeer, te herstel."
Eskom, wat verantwoordelik is vir ongeveer 95% van Suid-Afrika se elektrisiteit, het 'n reddingsboei van R128 miljoen oor drie jaar van die staat ontvang om solvent te bly. Die regering het voorgestel dat die nutsmaatskappy in drie eenhede – generasie, transmissie en verspreiding – verdeel word en is besig om 'n reeks opsies oor hoe om die koste van skuld en hoe om prestasie te verbeter te evalueer.
Volgens die dokument moet die maatskappy in staat wees om 'n span in die veld te stoot om binne 'n week nadat die kontrak toegeken is met die werk te begin. Bieërs moet ook beskik oor toepaslike raadgewende ondervinding, in Suid-Afrika en internasionaal, aangaande skuldbestuurstransaksies, soewereine buitelandse skuldwisseling en likiditeitsbestuurstake vir transaksies wat meer as $1 miljard beloop, aldus die dokument.
Die opbrengs op Eskom se dollar-effekte wat in Januarie 2021 betaalbaar is het teen 16:06 op 16 September met 31 basispunte tot 5,61% geval. Dit is die meeste sedert 2 Augustus.
Pravin Gordhan, die minister van openbare ondernemings, het gesê dat pres. Cyril Ramaphosa na verwagting later vandeesmaand 'n beleidsdokument oor Eskom gaan uitreik. Eskom het nie dadelik gereageer op 'n versoek om kommentaar te lewer nie.